ઉપરોક્ત સંજોગોમાં પાકિસ્તાની નાગરિક વધુ મુદત રહેવાની અરજી આપે તો તે અંગેના પુરાવા સાથે અરજી કરવાની હોય છે. બીમારીના સંજોગોમાં સરકારી દવાખાનાનું નિયત નમૂના મુજબનુ અને સક્ષમ અધિકારીશ્રીનુ સર્ટીફિકેટ રજૂ કરવાનુ રહે છે. જ્યારે મરણ અને લગ્નમાં જરૂરી દસ્તાવેજો તથા જે તે સંબંધીની એફિડેવિટ રજૂ કરવાની હોય છે. અરજી કર્યા બાદ તેની ચકાસણી જે તે થાણા અમલદારો દ્વારા કર્યા પછી ગુજરાત સરકારના ગૃહવિભાગના ફોરેનર્સ વિભાગને મોકલવામાં આવે છે. આ અરજી માટે અરજદારે કોઈ પણ પ્રકારની ફી આપવાની હોતી નથી. તેમ જ કોઈ એજન્ટની જરૂર હોતી નથી.